Document ID: /roh_data/filtered/fineweb-2-filterrobots_roh.jsonl.gz/26745

Las bunas cundiziuns da naiv e la bell'aura han era consequenzas per l'Ospital chantunal a Cuira. Cristoph Sommer, il capomedi da la chirurgia d'accidents, ha nudà fin ussa 550 accidents cun skis ni snowboard.
En egl dat che dapli skiunzs che snowboardists èn pertutgads.
«Il medem temp da l'onn passà eran quai 450 cas», resumescha Sommer. Ina raschun u in motiv per quest augment n'ha il medi betg.
Temp intensiv per la REGA
Blera glieud sin pista munta automaticamain er dapli lavur per ils patrugliaders da salvament. Els decidan al lieu, sch'i dovra er in helicopter da la REGA. Il schaner è tenor la pledadra da medias Corina Zellweger sgulada la REGA davent da Vaz Sut e Samedan en tut 160 giadas per accidents da sport d'enviern. Il schaner 2019 eran quai 100 sgols.
RTR actualitad 07:00